b'\n_START_ARTICLE_\nLuis Mar\xc3\xada P\xc3\xa9rez de Onraita Aguirre\n_START_PARAGRAPH_\nLuis Mar\xc3\xada P\xc3\xa9rez de Onraita Aguirre (12. huhtikuuta 1933 \xc3\x81lava \xe2\x80\x93 3. huhtikuuta 2015) oli Angolassa toiminut espanjalainen roomalaiskatolinen arkkipiispa. H\xc3\xa4net vihittiin papiksi 11. elokuuta 1957 ja nimitettiin Malanjen hiippakunnan koadjuuttoripiispaksi 15. joulukuuta 1995. P\xc3\xa9rez de Onraita Aguirren konsekroi piispaksi Miguel Jos\xc3\xa9 Asurmendi Aramendian ja Eug\xc3\xa9nio Salessun avustama F\xc3\xa9lix del Blanco Prieto 10. maaliskuuta 1996._NEWLINE_P\xc3\xa9rez de Onraita Aguirresta tuli Malanjen piispa 27. elokuuta 1998. Hiippakunnasta tuli arkkihiippakunta 12. huhtikuuta 2011, ja P\xc3\xa9rez de Onraita Aguirre jatkoi ty\xc3\xb6t\xc3\xa4\xc3\xa4n sen arkkipiispana, kunnes j\xc3\xa4i el\xc3\xa4kkeelle 19. toukokuuta 2012.'